**LEPING METSAMATERJALI TEEÄÄRSETELE ALADELE LADUSTAMISEKS**

**nr MM 18/2025**

28. juuli 2025. a

# Lepingu pooled

* 1. Tariston AS, registrikood 10887843, aadress Toompuiestee 35, 10149 Tallinn, Eesti, mida esindab volikirja alusel tegutsev peaspetsialist Urmas Rikberg (edaspidi nimetatud: Teehooldaja), ühelt poolt, ja
  2. Riigimetsa Majandamise Keskus, registrikood 70004459, aadress Mõisa/3, Sagadi küla , Haljala vald 45403, Lääne-Viru maakond, mida esindab volikirja alusel tegutsev Tarmo Tamm (edaspidi nimetatud: Vedaja), teiselt poolt,

edaspidi Teehooldaja ja Vedaja üksikult nimetatud Pool ja ühiselt nimetatud Pooled, on sõlminud käesoleva lepingu metsamaterjali teeäärsetele aladele ladustamiseks (edaspidi: Leping)

arvestades, et:

1. Teehooldaja korraldab Järva hooldepiirkonna riigiteede korrashoidu ja Transpordimetiga sõlmitud korrashoiulepingu (edaspidi: hooldeleping) kohaselt annab Teehooldaja nõusoleku metsamaterjali ladustamiseks teemaale ning laadimistööde tegemiseks;
2. Vedaja on 28.07.2025 esitanud Teehooldajale taotluse metsamaterjali ladustamiseks teemaale ning laadimistööde tegemiseks ning Teehooldaja on sellega nõustunud;

on Pooled kokku leppinud alljärgnevas:

# Kokkulepped

* 1. Lepingu objektiks on riigimaantee nr 15161 Vao-Päinurme-Sulustvere km 14,25-14,35 vasakul teepool asuv teemaa ja sellega külgnev teekaitsevöönd, mida kasutatakse metsamaterjali ladustamiseks ja laadimistööde tegemiseks ajavahemikus 01.08.2025 kuni 15.09.2025. Vedaja annab objekti Teehooldajale korrastatult üle 30.09.2025.
  2. Lepingu objekt loetakse Vedajale üle antuks pärast tagatisraha laekumist ja metsamaterjali ladustamise loa väljaandmist Teehooldaja poolt.
  3. Vedaja on kohustatud pärast teemaal ladustatud metsamaterjali väljavedu korrastama maantee, maantee elemendid ja rajatised ning teemaa viies need ladustamiseelsesse seisundisse ning andma need Teehooldajale üle mõlema Poole esindajate poolt allakirjutatud üleandmise-vastuvõtmise aktiga (Lepingu lisa 1) hiljemalt Lepingu punktis 2.1. nimetatud tähtaja saabumisel või juhul kui tööd lõpevad varem, siis koheselt peale tööde lõppu ja teemaa korrastamist.
  4. Vedaja kohustub koostama liikluskorralduse projekti või liikluskorralduse skeemi(d) ja kooskõlastama selle tee omanikuga ja seejärel Teehooldajaga.
  5. Vedaja kohustub metsamaterjali ladustamisel, laadimisel ja vahelaost väljaveol kinni pidama majandus- ja kommunikatsiooniministri 13.07.2018 määrusega nr 43 “Nõuded ajutisele liikluskorraldusele” kehtestatud nõuetest.
  6. Vedaja on kohustatud määrama liikluskorralduse ja -ohutuse eest vastutava isiku ning kirjalikult teatama tee omanikule ja Teehooldajale selle isiku nime ja kontaktandmed.
  7. Vedaja on kohustatud kooskõlastama oma tegevused kommunikatsioonide (side, elekter jm) valdajatega.

# Metsamaterjali riigimaantee teemaale ladustamise ja autole laadimise tingimused

* 1. Vedaja kohustub järgima täpselt alljärgnevaid ladustamise ja autole laadimise tingimusi ning kasutatava ala märgistamise nõudeid:
     1. Puidu lattu vedu ja ladustamine peab toimuma väljaspool teed;
     2. Ladustamine peab toimuma metsa poolt ning mitte ligemale kui 1 m kraavi välisservast. Kraavi puudumisel mitte ligemale kui 4 m teeservast. Kraavi peale ladustamine on keelatud;
     3. Ladustamis- ja laadimistööd tuleb teostada valgel ajal ajavahemikul 01.08.2025 kuni 15.09.2025 vastavalt liikluskorralduse projektile või liikluskorralduse skeemi(de)le;
     4. Peale ladustamis- ja laadimistööde lõppu (auto ärasõitu) tuleb piirangud viivitamatult eemaldada;
     5. Keelatud on puidu laadimine autole viisil, kus laadiv ja laaditav auto seisavad kõrvuti ning sulgevad liikluse riigimaanteel väljaarvatud juhul, kui liikluskorralduse skeem seda lubab.
     6. Vedaja kohustub metsamaterjali veol kinni pidama veokitele kehtestatud koormuspiirangutest.
     7. Laadimisel tuleb palgitõstuki tugijalgade alla asetada kindlad puitplaadid, et tugijalad ei kahjustaks teekatet;
     8. Vedaja kohustub vedude planeerimisel ja teostamisel järgima teedele kehtestatud koormuspiiranguid;
     9. Kogu vastutus liiklusohutuse tagamisel lasub Vedajal;
     10. Laadimistööde käigus teele sattunud praht tuleb koristada koheselt;
     11. Metsamaterjali ladustamise luba ja liikluskorralduse skeem või nende koopiad peavad olema tegevuse asukohas viibiva esindaja käes ja need tuleb esitada järelevalve õigust omavale ametiisikule;
     12. Metsamaterjali vaheladu ja väljavedu ei tohi kahjustada maanteed, maantee elemente, rajatisi ja keskkonda;
     13. Metsamaterjalide ladustamisega ning autodele laadimisega on keelatud kahjustada kraave, veeviimareid, truupe või halvendata muul moel muldkeha veerežiimi;
     14. Metsamaterjali ladustamine ning autodele laadimine ei tohi piirata mingil moel nähtavust ega ohustada muul moel liiklust.
     15. Kooskõlastama oma tegevused kommunikatsioonide (side, elekter jm) valdajatega.
     16. Tagatakse kinnistute piirimärkide säilimine ja vajadusel taastamine.
     17. Vedaja vastutav isik tagab, et oleks täidetud Transpordiameti poolt kooskõlastatud liikluskorralduse projektil või skeemil esitatud tingimused.

# Vastutus

* 1. Juhul kui Vedaja ei täida nõuetekohaselt liikluskorralduse tagamisega seotud tegevusi ja sellega seoses peab tegema Teehooldaja mistahes kulutusi, hüvitab Vedaja need Teehooldajale 3 tööpäeva jooksul vastava nõude saamisest.
  2. Juhul kui Vedaja tegevusest või tegevusest tulenevalt nõuab Transpordiamet hooldelepingu alusel Teehooldajat leppetrahvi, kohustub Vedaja selle hüvitama 3 tööpäeva jooksul vastavasisulise nõude saamisest.
  3. Vedaja kohustub viivitamatult hüvitama metsamaterjali ladustamise ja laadimisega seonduvalt tekkinud kahju kolmandatele isikutele ning hüvitama kogu kahju kolmandatele isikutele, mis tuleneb liiklusohutuse ja liikluskorralduse nõuete rikkumisest.
  4. Kui kolmandad isikud esitavad Teehooldaja suhtes seoses Vedaja tegevuse või tegevusetusega mistahes nõudeid, on Vedaja kohustatud Teehooldaja nõudel:
     1. lahendama oma kulul Teehooldaja eest või nimel kõik vaidlused (sh kohtuvaidlused) nimetatud kolmanda isikuga, rahuldades vajadusel kolmanda isiku nõude või kõrvaldades nõude aluseks oleva asjaolu ja/või
     2. hüvitama Teehooldajale kõik kulutused, mis Teehooldaja on kandnud seoses nimetatud kolmanda isikuga peetava (kohtu)vaidluse lahendamisega, sealhulgas kolmanda isiku nõude rahuldamisega või nõude aluseks oleva asjaolu kõrvaldamisega ning sellega kaasnevad võimalikud menetlus- ja advokaadikulud. Vedaja kohustub Teehooldaja nimel täitma käesolevas punktis nimetatud vaidlusega seonduva kohtulahendi, sealhulgas hüvitama kohtulahendiga väljamõistetud kahju ja menetluskulud täies ulatuses.
  5. Teemaa, sealhulgas maantee, maantee elementide ja rajatiste taastamata ja korrastamata jätmise korral kohustub Vedaja hüvitama Teehooldajale korrastamise kulud.
  6. Lepingu täitmise tagatisena kannab Vedaja 3 päeva jooksul pärast Lepingu sõlmimist ja igal juhul enne materjali ladustamise algust üks tuhat (1000.-) eurot tagatisraha Teehooldaja AS Tariston arvelduskontole IBAN nr EE431010220026850017 märkides selgituseks „ladustamise tagatisraha vastavalt lepingule number MM 18/2025“.
  7. Juhul, kui teemaa on korrastatud ja kahjustusi või kahjusid pole tekkinud ning mistahes kolmandad isikud ei ole Teehooldajale nõudeid esitanud, kohustub Teehooldaja 3 kuu jooksul peale ülevaatust ja üleandmise-vastuvõtmise akti allkirjastamist Vedajale tema poolt tasutud tagatisraha tagastama, tingimusel, et Vedaja on esitanud Teehooldajale pärast nimetatud tähtaja möödumist vastavasisulise teate. Juhul, kui ülevaatusel avastatakse puudusi, siis määratakse aktis uus üleandmise-vastuvõtmise tähtaeg. Kui Vedaja ei ole ühe aasta jooksul peale loas ettenähtud korrastamise tähtaega töid lõpetanud või teemaad ja kaitsevööndit korrastanud, jääb tagatisraha Teehooldajale. Deponeeritud summalt Vedaja kasuks intressi ega viivist ei arvestata ega tasuta.
  8. Juhul, kui Vedaja rikub Lepingu punktides 2-3 toodud kohustusi, jääb kogu tagatisraha leppetrahvina Teehooldajale ning Vedajaga edaspidi lepinguid metsamaterjali ladustamiseks ja laadimiseks ei sõlmita.
  9. Kui Teehooldaja kulutused kahjustuste või risustuse kõrvaldamisel või Vedaja tegevusest/tegevusetusest tulenevate kolmandate isikute nõuete rahuldamisel on suuremad kui Vedaja poolt tasutud tagatisraha, on Teehooldajal õigus Vedajalt nõuda tagatisraha ületavate kulude täiendavat hüvitamist.
  10. Teehooldajal on õigus tagatist muuhulgas kasutada Vedaja Lepingust või õigusaktidest tuleneva mistahes kohustuse täitmise katteks, sh selliste kolmandate isikute poolt teostatavate tööde või toimingute eest tasumiseks, milliste tegemise vajadus tuleneb asjaolust, et Vedaja ei täida oma Lepingulisi kohustusi või ei täida neid nõuetekohaselt või mistahes nõuete hüvitamiseks, mis tulenevad sellest, et Vedaja rikkus Lepingust või õigusaktidest tulenevaid kohustusi või tekitas kolmandale isikule või Teehooldajale kahju.
  11. Lepingust tulenevate maksetega viivitamisel kohustub Vedaja maksma viivist 0,5% viivitatud summalt päevas.

# Esindajad ja teated

* 1. Poolte volitatud esindajad objekti üleandmisel ja vastuvõtmisel on:
     1. Teehooldaja: Urmas Rikberg, telefon 524 9303, e-mail urmas.rikberg@tariston.ee
     2. Vedaja: Tarmo Tamm, telefon 5119218, e-mail tarmo.tamm@rmk.ee
  2. Kui Lepingus ei ole mõne konkreetse teate kohta teisiti ette nähtud või Pooled ei ole kirjalikult teisiti kokku leppinud, siis tuleb kõik teated teisele Poolele edastada kirjalikku taasesitamist võimaldavas vormis. Lepingus näidatud e-maili teel edastatud teade loetakse teisele Poolele üleantuks, kui selle adressaadini jõudmise kohta on saatjal (tehniline) kinnitus.
  3. Pooled on kohustatud kontaktandmete muutumisest viivitamatult teist Poolt kirjalikult informeerima. Vastasel juhul loetakse kõik seni kehtinud aadressil edastatud teated teisele Poolele üleantuks.
  4. Kumbki Pool on kohustatud hiljemalt 3 (kolme) tööpäeva jooksul vastama teise Poole poolt edastatud teatele, välja arvatud juhul, kui teates nõutakse teisiti või kui teade on üksnes informatiivse iseloomuga ja ei nõua vastust.

# Lõppsätted

* 1. Leping jõustub pärast tagatisraha laekumist Teehooldaja arvelduskontole. Juhul kui Vedaja tagatisraha Lepingu tingimuste kohaselt ei tasu, loetakse Teehooldaja poolt punktis (b) antud nõusolek metsamaterjali ladustamiseks teemaale ning laadimistööde tegemiseks tühistatuks.
  2. Leping lõpeb sellest tulenevate kohustuste täitmisel Vedaja poolt.
  3. Juhul kui Vedaja rikub mistahes Lepingust tulenevat kohustust, on Teehooldajal õigus Lepingust täiendavat tähtaega andmata taganeda teatades sellest kirjalikku taasesitamist võimaldavas vormis Vedajale.
  4. Lepinguga seotud vaidlused, mida ei suudeta lahendada läbirääkimiste teel, kuuluvad lahendamisele Pärnu Maakohtus.
  5. Lepingut võib muuta üksnes Poolte kirjalikul kokkuleppel.
  6. Lepingu dokumendid on Lepingu lahutamatuks osaks ja Pooled peavad neist juhinduma ka siis, kui need ei ole vahetult lisatud Lepingule.
  7. Leping on koostatud ja sõlmitud kahes võrdse juriidilise jõuga eksemplaris, üks kummalegi Poolele. Käesolevat punkti ei rakendata, kui Leping allkirjastatakse digitaalselt.

# KINNITAMAKS EELTOODUT ja seda, et Leping vastab Poolte tegelikule tahtele, on Pooled oma volitatud esindajate kaudu Lepingu alla kirjutanud ja see jõustub Lepingu alguses märgitud kuupäevast, sõltumata selle võimalikust hilisemast allkirjastamise hetkest.

# Allkirjad

Vedaja: Teehooldaja:

/allkirjastatud digitaalselt/ /allkirjastatud digitaalselt/

Tarmo Tamm Urmas Rikberg

Lisa 1

**Leping metsamaterjali teeäärsetele aladele ladustamiseks**

**Üleandmise – vastuvõtmise akt**

**Vedaja:** sisesta, esindaja Nimi Perekonnanimi

**Teehooldaja:** TaristonAS, esindaja Urmas Rikberg

Käesolevaga Vedaja annab üle ja Teehooldaja võtab vastu riigimaantee nr sisesta km-l sisesta pool asuva korrastatud teemaa ja sellega külgneva teekaitsevööndi.

Vastuvõtmisel avastati järgmised puudused:

…………………….

Vedaja kohustub puudused kõrvaldama hiljemalt sisesta kuupäev.

/või/

Sellega loetakse Vedaja ja Teehooldaja vahel sisesta kuupäev sõlmitud leping metsamaterjali teeäärsetele aladele ladustamiseks täidetuks.

Aktis kasutatud suure tähega mõistetel on sama tähendus nagu neile on antud Vedaja ja Teehooldaja vahel sõlmitud lepingus.

Vedaja: Teehooldaja:

/allkirjastatud digitaalselt/ /allkirjastatud digitaalselt/

Nimi Perekonnanimi Nimi Perekonnanimi